《次韵刘子厚人日立春》
宋代·程洵

流光驰兔乌，弱质感蒲柳。新年有乐事，菜羹侑甘酒。

楚俗本自佳，颜巷敢嫌陋。陶然为一醉，阔步无何有。

画屏贴綵人，赤牛负土偶。谁能效儿童，剪饰较妍丑。

城南有佳士，避世不回首。诗成试问之，如此近道否。

钝根君勿嗤，著语不敢苟。

作者简介：程洵，字允夫，南宋婺源（今属江西省）人。为朱熹门人，潜心理学，是程朱学派的重要学者。孝宗淳熙十一年（1184）始出任衡阳主簿。十四年又暂代石鼓书院山长，以宣扬朱子张子之学为要务，一时“士友云集，登其门者，如出晦庵之门”（清康熙《衡州府志》）。在衡期间留有题咏石鼓诗若干首，旧志收录4首。曾为衡阳花药山杜（甫）黄（庭坚）二公祠作记，并编纂首部《石鼓书院志》（后散失）。后任卢陵录参，以伪学去官。著有《克斋集》。